BAA, v ktorej má kontrolný podiel španielska spoločnosť Ferrovia, je hlavným prevádzkovateľom letísk v Británii, vrátane jedného z najväčších letísk na svete - londýnskeho Heathrow.
Podľa najnovších údajov práve Heathrow zaznamenal vo februári výrazný nárast cestujúcich, a to medziročne o 3,8 % na 4,8 milióna ľudí. Najväčší záujem bol o lety do Južnej Ameriky, kde počet pasažierov v sledovanom období stúpol medziročne o 51,5 %, z toho na linkách z Heathrow do Brazílie sa zvýšil až o 89 %.
Obmedzená kapacita letiska pritom bráni rozšíreniu letov do ďalších destilácií, čo by mohlo priniesť nové pracovné miesta a prispieť k rastu ekonomiky. BAA chce tento rok pridať aspoň jednu novú linku z Británie do Číny, pretože ázijské ekonomiky sú v ostatných rokoch motorom rastu svetového hospodárstva.
Celkovo letiská prevádzkované BAA zaznamenali minulý mesiac zvýšený záujem cestujúcich o takmer všetky destinácie s výnimkou Británie a Írska. Na ilustráciu, počet pasažierov na linkách do Severnej Ameriky vo februári vzrástol o 7,4 %.
Informovala o tom agentúra Reuters.